Maliar z Providence

[náhľad|Atická [červenofigúrová keramika|červenofigúrová nolanská neck-amfora, zobrazuje Apolóna, cca 470 – 460 pred Kr., Cabinet des Médailles 367, Paríž]]
**Maliar z Providence** je konvenčné meno gréckeho maliara váz, činného v Aténach okolo roku 470 pred Kr.

Maliar z Providence, jeden z najvýznamnejších maliarov váz z raného klasického obdobia, je pomenovaný po severoamerickom meste Providence, ktorého múzeum (Museum of Art, Rhode Island School of Design 15.005https://www.carc.ox.ac.uk/record/399787E7-437D-4362-A558-49460A27AB9D) je vlastníkom červenofigúrovej amfory s jeho maľbou. Táto veľká a krásna neck-amfora (so širším ústím a „točenými“ rúčkami) na jednej strane zobrazuje Apolóna s kitharou a fialé a na druhej strane ženu alebo bohyňu s fialé a oinochoé.  Bol to plodný umelec, od ktorého sa zachovalo asi 150 váz, prevažne lékythoi a nolanských amfor (približne 50 exemplárov). Jeho maliarsky štýl bol ovplyvnený Berlínskym maliarom (podľa J. Beazleyho bol jeho žiakom) a dielami maliara Hermónaka, s ktorými pravdepodobne pracoval v tej istej hrnčiarskej dielni. Neskoršie maľby Maliara z Providence vykazujú podobnosť s dielami Maliara Achilla.

Maliar z Providence bol vynikajúcim kresliarom, kreslil jemné, rozsiahle záhyby drapérií s majstrovskou kontrolou a prejavoval zmysel pre detail (napr. v zobrazovaní jemných náušníc, kožených remienok). Jeho dispozícia pre kompozíciu, na niektorých vázach, už nie je taká presvedčivá. Svoje červenofigúrové amfory zvyčajne zdobil jednotlivými postavami na každej strane vázy. Väčšina jeho postáv beží, prenasleduje alebo uteká, často s rozpaženými rukami. Jeho námety sú vo všeobecnosti postavy božstiev alebo mýtických bytostí s prevahou satyrov. Medzi ozdobné prvky na vázach, ktoré Maliar z Providence odvodil od Berlínskeho maliara a ktorých sa držal počas celej svojej kariéry, patrí preferencia jeho výrazného symetrického dizajnu meandra. Na rozdiel od svojho majstra, ale ako väčšina maliarov zdobiacich lékythoi tejto mladšej generácie, niekedy používa maľbu na bielom podklade s kresbou obrysov na svojich menších lékythoi. Nezúčastňuje sa však na vývoji pohrebných lékythoi s maľbami na bielom podklade s charakteristickou ikonografiou a technikou.

Jeho lékythos maľovaný na bielom podklade (datovaný do rokov 470 – 460 pred Kr.), ktorý je vystavený v Aténach (Národné múzeum 1828), zobrazuje mladíka držiaceho dve kopije, oblečeného v čiernom chlamyde s petasom na krku. Nad jeho pravou rukou je nápis *GLAUKON KALOS* – „Glaukon je krásny“. Čierna farba sa spájala so smrťou a čierny plášť symbolizoval vylúčenie eféba z normálneho spoločenského života. Môže tu ísť o prvé zobrazenie aténskeho eféba.


Primo periodo classico, lekythos attico a sfondo bianco con giovane con due lance, da eretria, pittore di providence, 470-460 ac ca, n. 1828.jpg|Atický lékythos s maľbou na bielom podklade, zobrazuje eféba, cca 470 – 460 pred Kr., National Archaeological Museum of Athens 1828
Providence Painter ARV 643 116 Hera pouring a libation over an altar.jpg|Atický lékythos s maľbou na bielom podklade, cca 470 – 460 pred Kr., Musée des Beaux-Arts E 413-2, Lyon
Providence Painter ARV 636 21 Athena - draped youth (01).jpg|Atická červenofigúrová nolanská neck-amfora so zobrazením Atény, cca 470 – 460 pred Kr., British Museum E 305, Londýn
Antikenmuseum der Universität Heidelberg 57-8.jpg|Atický červenofigúrový kylix zobrazuje mladíka miešajúceho víno na symposion, Antikenmuseum der Universität Heidelberg 57/8
Providence Painter - ARV 637 34 - satyr molesting mule - satyr - München AS 2335A - 05.jpg|Atická červenofigúrová nolanská neck-amfora s „rebrovitými“ rúčkami zobrazuje satyra obťažujúceho mula, Staatliche Antikensammlungen 2335A, Mníchov


## Referencie

## Iné projekty

Kategória:Maliari starovekého Grécka